um breytingu á útvarpslögum , nr. 53 / 2000 , samkeppnislögum , nr. 8 / 1993 , o.fl. 2. mgr. 6. gr. útvarpslaga , nr. 53 / 2000 , orðast svo : Menntamálaráðherra skipar þrjá menn í útvarpsréttarnefnd til fjögurra ára og jafnmarga til vara . Tveir skulu skipaðir samkvæmt tilnefningu Hæstaréttar en einn skipar ráðherra án tilnefningar og skal hann jafnframt vera formaður nefndarinnar . Varamenn skulu skipaðir á sama hátt og skal varamaður formanns jafnframt vera varaformaður nefndarinnar . Nefndarmenn og varamenn þeirra skulu uppfylla starfsgengisskilyrði héraðsdómara . Nefndinni er heimilt að kalla sér til ráðgjafar og aðstoðar sérfróða aðila eftir því sem hún telur þörf á .